Diari Oficial de la Generalitat Valenciana


Sumari del DOGV 5635, del 08-11-2007 (2007/13017)

RESOLUCIÓ de 15 d'octubre de 2007, de la Direcció General d'Energia, per la qual s'atorga a Enerfín Sociedad de Energía, SA, l'autorització administrativa per a la construcció de la instal·lació elèctrica del parc eòlic Villanueva II, ubicat al terme municipal de Jarafuel a la província de València, s'aprova el projecte d'execució i es declara, en concret, la seua utilitat pública. Expedient ATREGI/2003/35.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5635

Data del DOGV
:   08-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13638


Data del document
:   15-10-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Jarafuel
    * empresa privada
    * energia eòlica

RESOLUCIÓ de 15 d'octubre de 2007, de la Direcció General d'Energia, per la qual s'atorga a Enerfín Sociedad de Energía, SA, l'autorització administrativa per a la construcció de la instal·lació elèctrica del parc eòlic Villanueva II, ubicat al terme municipal de Jarafuel a la província de València, s'aprova el projecte d'execució i es declara, en concret, la seua utilitat pública. Expedient ATREGI/2003/35. [2007/13021]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'Impacte Ambiental, així com d'autorització de les instal·lacions elèctriques per a parcs eòlics, incoat amb els dies 31 d'octubre i 2 de novembre de 2001 a instàncies de Guadalaviar Consorcio Eólico Alabe-Enerfín, SA, amb domicili social a Madrid, avinguda d'Europa, 18, parc empresarial La Moraleja, en relació amb l'aprovació del pla energètic de la zona 10 del Pla Eòlic de la Comunitat Valenciana que preveu instal·lacions ubicades als termes municipals de Jarafuel, Jalance i Ayora per a la instal·lació de quatre parcs eòlics denominats La Losilla, Villanueva, Villanueva-fase II i Boira.  
Vist l'escrit presentat el 22 d'octubre de 2002 per Guadalaviar Consorcio Eólico Alabe-Enerfin, SA, davant de la conselleria d'Indústria, Comerç i Energia, pel qual se sol·licita l'autorització administrativa i la declaració d'utilitat pública, en concret, per a la construcció de la instal·lació elèctrica del parc eòlic Villanueva II ubicada al terme municipal de Jarafuel a la província de València, al qual s'adjuntava l'avantprojecte de l'esmentat parc eòlic firmat pel Sr. Guillermo Planas Roca i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 10 del Pla Eòlic de la Comunitat Valenciana, presentats per l'empresa Guadalaviar Consorcio Eólico Alabe-Enerfín, SA.  
Vist que, amb data 30 de març de 2007, es va formalitzar la resolució del conseller d'Infraestructures i Transport, per la qual s'autoritza, entre altres, la transmissió a favor d'Enerfín Sociedad de Energía, SA, dels drets que té Guadalaviar Consorcio Eólico Alabe-Enerfín, SA, sobre els parcs eòlics Villanueva I i Villanueva II, pertanyents a la zona 10 del Pla Eòlic de la Comunitat Valenciana.  
Vist l'escrit presentat el 17 d'abril de 2007 per Enerfín Sociedad de Energía, SA, davant de la Direcció General d'Energia, en el qual se sol·licita l'autorització administrativa, l'aprovació del projecte i la declaració d'utilitat pública per a la construcció de la instal·lació elèctrica del parc eòlic Villanueva II, al qual adjunta el projecte d'execució de l'esmentat parc eòlic firmat per Guillermo Planas Roca i visat per la demarcació de València del Col·legi Oficial d'Enginyers Superiors Industrials de la Comunitat Valenciana el 2 d'abril de 2007.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre i les normes del Pla Eòlic de la Comunitat Valenciana, que van ser sotmesos els projectes de pla especial, els avantprojectes de parcs eòlics amb la relació de béns i drets afectats i l'estudi d'impacte ambiental de la zona 10, per mitjà d'anuncis en el Butlletí Oficial de la Província de València núm. 247, de 17 d'octubre de 2003, el Diari Oficial de la Comunitat Valenciana núm. 4.614, de 23 d'octubre de 2003, i en el diari El Mundo del dia 4 de novembre de 2003, s'han presentat 28 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de València i la Direcció General d'Energia, informes que estan en l'expedient d'aprovació del pla especial d'ordenació de la zona 10.  
Vist que, de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 10, separates dels avantprojectes, amb vista al fet que presten la conformitat o l'oposició a l'autorització sol·licitada, junt amb la relació concreta i individualitzada dels béns i els drets afectats, per a la seua exposició al públic.  
Vist que, de conformitat amb allò que s'ha establit per l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre, així mateix, separata dels avantprojectes dels parcs eòlics de la zona 10 a:  
conselleria de Territori i Habitatge (Servici Territorial de València).  
Ministeri de Medi Ambient, Confederació Hidrogràfica del Xúquer.  
conselleria d'Agricultura, Pesca i Alimentació (Servici Territorial de València).  
Telefónica, SA.  
amb vista al fet que presten la conformitat o l'oposició a l'autorització sol·licitada.  
Vist que, de conformitat amb allò que s'ha establit per l'esmentat article 127 del Reial Decret 1955/2000, es va traslladar al sol·licitant dels pronunciaments dels ajuntaments i als organismes esmentats, que van ser degudament contestats.  
Vist que estan en l'expedient els pronunciaments dels ajuntaments i dels organismes esmentats, així com les contestacions del sol·licitant.  
Vist que el 9 de juny de 2004, el conseller d'Infraestructures i Transport aprova provisionalment el pla especial d'ordenació de la zona 10.  
Vist que, mitjançant una Resolució de 30 de novembre de 2005, la Direcció General de Gestió del Medi Natural de la conselleria de Territori i Habitatge, formula la Declaració d'Impacte Ambiental, on s'estima acceptable, des del punt de vista ambiental, el projecte d'instal·lacions eòliques de la zona 10, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental.  
Vist que mitjançant una Resolució de 29 de juny de 2006, del conseller de Territori i Habitatge, s'aprova definitivament el pla especial d'ordenació de la zona 10.   
Vist que, d'acord amb l'article 8 de les normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles del 179 al 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005 Urbanística Valenciana, de 30 de desembre de 2005.   
Vist que mitjançant una Resolució del conseller d'Infraestructures i Transport, de 18 d'abril de 2007, es formalitza l'aprovació del pla energètic de la zona 10 per a la implantació dels parcs eòlics La Losilla, Villanueva, Villanueva-fase II i Boira, als termes municipals de Jarafuel, Jalance i Ayora, d'acord amb el que establix l'article 9 de les normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que el dia 8 d'octubre de 2007, la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge, formula una resolució complementària a la Declaració d'Impacte Ambiental, per la qual s'estima acceptable l'execució de les infraestructures eòliques de la zona 10, amb les condicions que s'arrepleguen en l'apartat segon de la part dispositiva de la mencionada resolució.  
Vist que està en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable de 2 de maig de 2007, emés pel Servici Territorial d'Energia de València.  
Vist que l'energia generada per la instal·lació elèctrica del parc eòlic Villanueva II és evacuada a la xarxa elèctrica a través d'un únic transformador ubicat en la subestació elèctrica Villanueva, exclusiu per a esta instal·lació, i que la suma de les potències unitàries dels aerogeneradors de la instal·lació no supera els 50 MW.  
Vist que la instal·lació objecte d'autorització disposa dels drets d'accés i connexió a la xarxa de transport, a través de la subestació 132/400 kV d'Ayora, la qual cosa queda acreditada pel contracte tècnic d'accés, subscrit el dia 27 de gener de 2007 entre Guadalaviar Consorcio Eólico Alabe-Enerfín, SA, i Xarxa Elèctrica d'Espanya, SA, tot això als efectes previstos per l'article 5 del Reial Decret 661/12140, de 25 de maig, pel qul es regula l'activitat de producció d'energia elèctrica en règim especial  
Atés que la finalitat de les instal·lacions objecte d'autorització, ubicades en la zona eòlica 10 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1.997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que Enerfín Sociedad de Energía, SA, té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i especialment les relatives a l'ordenació del territori i al medi ambient.  
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la resolució d'aprovació del pla energètic de la zona 10 del conseller d'Infraestructures i Transport, el 18 d'abril de 2007.  
Esta Direcció General d'Energia resol:  
Primer  
Atorgar a Enerfín Sociedad de Energía, SA, l'autorització administrativa per a la instal·lació elèctrica del parc eòlic Villanueva II, ubicat al terme municipal de Jarafuel a la província de València, les característiques principals de la qual són:  
- Potència total: 18,4 MW  
- Nre. d'aerogeneradors: 8  
- Potència unitària: 2,3 MW  
- Pressupost: 81.720.752,34 €  
La present resolució queda sotmesa a les condicions següents:  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la Declaració d'Impacte Ambiental de 30 de novembre de 2005, de la Direcció General de Gestió del Medi Natural, i les establides en la Resolució Complementària de 8 d'octubre de 2007.  
3. Les condicions establides en la Resolució de 29 de juny de 2006, del conseller de Territori i Habitatge, d'aprovació definitiva del pla especial d'ordenació de la zona 10.  
4. Les condicions establides en l'apartat tercer de la part dispositiva de la resolució d'aprovació del pla energètic de la zona 10 del Pla Eòlic de la Comunitat Valenciana de 18 d'abril de 2007.  
Segon  
Aprovar el projecte d'execució de la instal·lació elèctrica del parc eòlic Villanueva II firmat per Guillermo Planas Roca i visat per la demarcació de València del Col·legi Oficial d'Enginyers Superiors Industrials de la Comunitat Valenciana el dia 2 d'abril de 2007, amb les condicions següents:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 12 mesos, comptadors a partir de la notificació de la present resolució. Amb anterioritat a la finalització del dit termini Enerfín Sociedad de Energía, SA, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València a l'efecte de reconeixement definitiu i extensió de l'autorització d'explotació.  
4. Enerfín Sociedad de Energía, SA, haurà d'observar en tot moment els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Tercer  
Declarar, en concret, la utilitat pública de les instal·lacions autoritzades en el punt primer de la part dispositiva de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel que s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 15 d'octubre de 2007.- El director general d'Energia: Antonio Cejalvo Lapeña.  
  
